Աղուլու Բեյը պատասխանել էր: Ճշմարտությունն էր ասել, որովհետև գերին իր տիրոջը սուտ ասել չի կարող: Չնայած Բանու մորաքույրը դա շատ լավ գիտեր, պատասխանը չընդունեց, հրաժարվեց հավատալ: Մինչև որ սիրտն ընդունեց այն, ինչ վաղուց ժխտում էր նրա միտքը: Այդ օրվանից Բանու մորաքույրն էլ առաջվանը չէր: Երբեմն ինքն իրեն ասում էր' երանի երբեք չհարցնեի: Տեղեկությունը, որը ձեռք ես բերում, բայց չես կարող օգտագործել, ունես, բայց նրանից պատասխան չես կարող պահանջել, միայն տառապանք է պատճառում: Գուշակի անեծքն է: Հիմա' տարիներ անց, կրկին Բանու մորաքույրը